CELEX: 32016R1379
Language: lv
Date: 2016-08-16 00:00:00
Title: Komisijas Regula (ES) 2016/1379 (2016. gada 16. augusts) par atteikumu atļaut tādas konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību (Dokuments attiecas uz EEZ)

17.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 222/1
            
         KOMISIJAS REGULA (ES) 2016/1379
   (2016. gada 16. augusts)
   par atteikumu atļaut tādas konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji pieteikumus uz veselīguma norāžu atļaušanu var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei (EFSA) (turpmāk “iestāde”) zinātniskā novērtējuma veikšanai, kā arī Komisijai un dalībvalstīm informācijai.
            
         
               (3)
            
            
               Iestāde sniedz atzinumu par attiecīgo veselīguma norādi.
            
         
               (4)
            
            
               Komisija, ņemot vērā iestādes sniegto atzinumu, lemj par veselīguma norāžu atļaušanu.
            
         
               (5)
            
            
               Pēc tam, kad uzņēmums E-Piim production Ltd iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei lūdza sniegt atzinumu par veselīguma norādi saistībā ar Lactobacillus plantarum TENSIA®
                  , ko satur Edam tipa puscietais Harmony™ zīmola “sirds siers”, un normāla asinsspiediena uzturēšanu (jautājums Nr. EFSA-Q-2014-00097 (2)). Pieteikuma iesniedzējs ierosināja šādu norādes formulējumu: “Regulāri (vismaz astoņas nedēļas) lietojot 50 g dienā Harmony™ zīmola Südamejuust (tulkojums: sirds siers), kas satur Lactobacillus plantarum TENSIA®, pazeminās asinsspiediens un tādējādi tiek veicināta asinsvadu sistēmas un sirds veselība/sirds simbols”.
            
         
               (6)
            
            
               Komisija un dalībvalstis 2014. gada 1. oktobrī saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka nav noteikta cēloņsakarība starp Lactobacillus plantarum TENSIA®
                  , ko satur Edam tipa puscietais Harmony™ zīmola “sirds siers”, lietošanu uzturā un normāla asinsspiediena uzturēšanu. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (7)
            
            
               Pēc tam, kad uzņēmums British Specialist Nutrition Association Ltd iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei lūdza sniegt atzinumu par veselīguma norādi saistībā ar ogļhidrātu šķīdumiem un fiziskās veiktspējas uzturēšanu izturības treniņu laikā (jautājums Nr. EFSA-Q-2014-00058 (3)). Pieteikuma iesniedzējs ierosināja šādu norādes formulējumu: “ogļhidrātu šķīdumi palīdz uzturēt izturību ilgstošu izturības treniņu laikā”. Pēc iestādes pieprasījuma pieteikuma iesniedzējs precizēja, ka produkts, uz kuru attiecas šī norāde, ir ogļhidrātu šķīdumi, kas neietver elektrolītus, un ka attiecībā uz norādīto ietekmi ogļhidrātu šķīdumi būtu jāsalīdzina ar ūdeni vai ūdens-elektrolītu šķīdumiem.
            
         
               (8)
            
            
               Komisija un dalībvalstis 2014. gada 1. oktobrī saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka nav noteikta cēloņsakarība starp ogļhidrātu šķīdumu lietošanu uzturā un fiziskās veiktspējas uzturēšanu izturības treniņu laikā salīdzinājumā ar ūdeni vai ūdens-elektrolītu šķīdumiem. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (9)
            
            
               Nosakot šajā regulā paredzētos pasākumus, Komisija ņēma vērā saskaņā ar Regulas (EK) Nr. 1924/2006 16. panta 6. punktu saņemtās atsauksmes no pieteikuma iesniedzējiem.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā minētās veselīguma norādes neiekļauj Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 16. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal 2014 12(10):3842.
   
      (3)  EFSA Journal 2014 12(10):3836.
   
      PIELIKUMS
      
         Noraidītās veselīguma norādes
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
               
               
                  
                     Lactobacillus plantarum
                     TENSIA®, ko satur Edam tipa puscietais Harmony™ zīmola “sirds siers”
               
               
                  Regulāri (vismaz astoņas nedēļas) lietojot 50 g dienā Harmony™ zīmola Südamejuust (tulkojums: sirds siers), kas satur Lactobacillus plantarum TENSIA
                     ®, pazeminās asinsspiediens un tādējādi tiek veicināta asinsvadu sistēmas un sirds veselība/sirds simbols/.
               
               
                  Q-2014-00097
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
               
               
                  Ogļhidrātu šķīdumi
               
               
                  Ogļhidrātu šķīdumi palīdz uzturēt izturību ilgstošu izturības treniņu laikā.
               
               
                  Q-2014-00058